cyanic-selkie/wikianc huggingface dataset:
Antti Rinne
Frå 2002 til 2014 var Rinne leiar for tre ulike fagforeiningar. Der etter var han partileiar for Finlands sosialdemokratiske parti frå 9. mai 2014, då landsmøtet gav han 257 røyster mot sitjande leiar Jutta Urpilainen sine 243. 6. juni same året tok han over som finansminister og visestatsminister, og sat fram til regjeringsskiftet den 29. mai 2015.
Etter riksdagsvalet i april 2019 danna fem parti; Socialdemokraterna, Centern, De gröna, Vänsterförbundet og Svenska folkpartiet den 6. juni ei koalisjonsregjering med Antti Rinne som statsminister. I november same året vart «kommun- och ägärstyrningsministeren» Sirpa Paatero tvinga til å gå av etter ein streik i postvesenet. Framhaldande kritikk mot statsminister Rinne gjorde at han gjekk av og partikollegaen Sanna Marin tok over som leiar av regjeringa den 10. desember.
Muhammed Reza Pahlavi
Muhammed Reza sjah Pahlavi var den siste sjahen av Iran, frå 1941 til 1979. Han hadde titlane Sjâhansjâh, 'kongane sin konge', og Aryamehr 'ariarane sitt lys'.
Muhammed Reza blei på grunn av dei store oljerikdomane ein av dei fremste leiarene i Midtausten. Han avvikla fleirpartisystemet slik at han kunne styre gjennom eit eittpartiregime som han hevda var nødvendig som svar på den kommunistiske trusselen frå det venstreorienterte Tudehpartiet.
Sjahen godkjente skipinga av den hemmelege politistyrken, SAVAK, illgjeten for omsynslaus forfølging av politisk opposisjon.
Stolobnyj
Stolobnyj er ei øy i Seligersjøen i Tver oblast i Russland, om lag 10 km nord for byen Ostashkov.
Hanne Hegh
Hanne Hegh er ein norsk tidlegare handballspelar som vann VM-bronse i 1986 og OL-sølv 1988 med Noregs handballandslag for kvinner. Ho vann elles fire noregsmeisterskap og to seriemeisterskap med Gjerpen IF.
Stolobnyj
Nilov kloster
På øya står Nilov kloster, som vart grunnlagd av St. Nilus i 1594 og som tidlegare tok imot 40 000 pilegrimar kvart år. I dag er klosteret eit av dei flottaste nyklassisistiske byggverka i Aust-Europa. Enkelte av kyrkjene ved klosteret er bygd på 1600-talet, vollmurane er frå 1812 og den store katedralen vart bygd i 1821-1825.
Under den andre verdskrigen var klosteret ein NKVD-leir der om lag 7000 polske krigsfangar sat fanga som eit resultat av Molotov-Ribbentrop-pakta. Nesten alle fangane vart avretta i april 1940 i Kalinin (i dag Tver) og så gravlagd i massegraver i Mednoje. Dette vart kjend som Katynmassakren. Av dei drepne var polske offiserar, advokatar, politimenn, lærarar, legar og andre medlemmer av intelligentsiaen.
Hanne Hegh
Hegh debuterte for Noreg 2. november 1979. Ho var kaptein på dei norske landslaga som vann bronsemedalje i handball-VM 1986 i Nederland og sølvmedalje under Sommar-OL 1988 i Seoul. Hegh deltok i si siste meisterskapsturnering ved handball-VM 1990. Ho var playmaker (spelesjef) i angrepsspelet og skåra 361 mål på sine 202 landskampar.
Kaitaia
Kaitaia er ein by i regionen Northland, heilt nord på Nordøya på New Zealand. Byen ligg heilt sør på Aupourihalvøya, om lag 160 km nordvest for Whangarei. Dette er den siste større busetnaden langs hovudvegen nordetter til nesa og havbuktene i den nordlegaste delen av Nordøya. Ahipara Bay, den sørlegaste delen av Ninety Mile Beach, ligg fem kilometer vest for byen.
Den første busetnaden
Misjonsstasjonen The Kaitaia Mission Station vart grunnlagt i 1834 av misjonærane Joseph Matthews og William Puckey.
Hanne Hegh
Også dottera Emilie Hegh Arntzen har vunne meistertitlar med det norske handballandslaget.
Kaitaia
Næringsvegar
Hovudnæringsvegane til byen er skogbruk og turisme. Etter folketeljinga frå 2006 er innbyggjartalet 5202.
Det var planar om å forlengja jarnvegen Okaihau Branch til Kaitaia, og arbeidet vart starta opp i1920-åra, men då linja var nesten bygd ferdig til Rangiahua, viste nye utrekningar i 1936 at sidelinja ikkje ville vera rekningssvarande, så utbygginga vart stansa. Linja enda derfor i Okaihau til ho vart nedlagt 1. november 1987.
Klima
Kaitaia har subtropisk klima, og regionen region er kjend som «vinterlause norden».
Kjell Underlid
Kjell Underlid var ein norsk psykolog, professor og politikar. I 2005 vart han professor ved Høgskolen i Bergen, der han hadde jobba sidan 1990. Spesialfelta hans var arbeidsløyse, fattigdom og sosial rettferd.
Underlid var formann for Norges Kommunistiske Parti mellom 1993 og 2000, fram til 1998 saman med Terje Krogh og Per Lothar Lindtner, etter det saman med Lindtner. Underlid var i ei årrekkje medlem av Sosialistisk Folkeparti og Sosialistisk Venstreparti, men gjekk ut av partiet i protest mot det han oppfatta som ei høgredreiing under Erik Solheim. Han gjekk ut av NKP i 2003, i protest mot eksklusjonar av andre NKU og NKP-medlemmer. Han var eit sentralt medlem av Bevegelsen for Sosialisme.
Barinas i Venezuela
Estado Barinas er ein av dei 23 delstatane (estados) i Venezuela.
Hovudstaden i delstaten er Barinas. President Hugo Chávez blei fødd her, og både faren og broren hans har vore guvernørar for delstaten. Delstaten Barinas dekkjer eit areal på 35 200 kvadratkilometer og folketalet for Barinas er estimert til 756 600 innbyggjarar (2007).
Politisk inndeling
Liste over kommunar (spansk municipios) i Barinas :
Kanaelva
Kana (russisk Кана) er ei elv sørvest på Kolahalvøya i Murmansk oblast i Russland og ei av sideelvane til Umba. Elva er 50 km lang.
Kana spring ut i skogane søraust for innsjøen Imandra, rundt 25 km sør for byen Apatity. Frå her renn ho søraustover gjennom eit stort sett aude landskap prega av skog og myrområde. Utløpet er i nordenden av innsjøen Kanozero.
Jonathan Tisdall
Jonathan Tisdall er ein amerikansk-norsk sjakkspelar fødd i Buffalo i delstaten New York i USA.
Jonathan Tisdall blei utnemnd til Internasjonal meister i sjakk (IM) i 1981. Han busette seg i Noreg i 1985. Han blei utnemnd til Internasjonal Sjakkstormeister i 1995, som den andre norske med denne tittelen.
Tisdall kvalifiserte seg for stormeister-tittelen ved to sterke turneringsresultat på slutten av 1980-talet, og deretter det tredje i 1993. Det nødvendige kravet om å oppnå ein eigen FIDE-rating på 2500 hadde han til då ikkje klart, men oppnådde dette våren 1995.
Tisdall har blitt noregsmeister i sjakk 3 gongar, i 1987, 1991 og 1995.
Tisdall var opphavleg amerikansk statsborgar med irsk far og japansk mor. Han tok først irsk statsborgarskap, og seinare norsk. Jonathan Tisdall er medlem i Asker sjakklubb.
Fylkesveg 154 i Hordaland
Fylkesveg 154 i Hordaland går mellom Bjellandshalsen og Vikakrossen i Austevoll kommune. Vegen er 9,5 km lang.
The Time Has Come av Mike Oldfield
«The Time Has Come» er ein song av multi-instrumentalisten Mike Oldfield. Han kom ut i 1987 på albumet Islands og var den andre singelen frå albumet.
Norske Anita Hegerland, som var kjærasten til Oldfield på denne tida, syng på songen og han vart produsert av Oldfield og Michael Cretu, som seinare arbeidde med det musikalske prosjektet Enigma.
B-sida på den britiske og portugisiske versjonen av singelen var eit utdrag av del to av «The Wind Chimes», medan B-sida på den tyske utgåva var «North Point».
Vitskap i 1938
Vitskapsåret 1938 er ei oversikt over hendingar, prisvinnarar, fødde og døde personar tilknytte vitskap i 1938.
607 Jenny
607 Jenny er ein hovudbelteasteroide. Han blei oppdaga den 18. september 1906 av August Kopff ifrå Landessternwarte Heidelberg-Königstuhl.
608 Adolfine
608 Adolfine er ein hovudbelteasteroide. Han blei oppdaga den 18. september 1906 av August Kopff ifrå Landessternwarte Heidelberg-Königstuhl.
Sanremo
Sanremo eller San Remo er ein by i provinsen Imperia i regionen Liguria i Italia med om lag 55 000 innbyggjarar. Han ligg ved kysten av Middelhavet heilt vest i Liguria. Han vart grunnlagd i romartida og er ein kjend turistdestinasjon på den italienske rivieraen. Årleg er det fleire kulturarrangement i byen, som Sanremo Musikkfestival.
Historie
Byen vart grunnlagd som ein romersk busetnad (Matutia eller Villa Matutiana) og voks tidleg i mellomalderen då innbyggjarane flytta opp i høgda og bygde ei borg her for å verne seg mot plyndringstokta til sarasenarane.
Sanremo kom under grevskapet Ventimiglia og seinare inn under biskopane i Genova, som i 1297 selde han til familiane Doria og De Mari. Han vart ein fri by på andre halvdel av 1400-talet. Den gamle landsbyen som voks fram på Pignaåsen i denne tida er særs godt bevart fram til i dag.
Etter den franske perioden under napoleonskrigane kom byen til Savoie i 1814 og vart då annektert av Kongedømet Sardinia.
Byen voks seg større frå misten av 1700-talet og utover og turistindustrien kom tidleg. Dei første hotella vart bygd og byen strekte seg langs kysten. På 1800-talet var det mange kjend namn som vitja byen, som keisarinne Elisabet av Austerrike, tsar Nikolai I av Russland, Alfred Nobel, Italo Calvino, keisarinne Maria Alexandrovna, som den russisk-ortodokse kyrkja var reist for i 1912 av eit lokalt russisk samfunn.
Fylkesveg 153 i Hordaland
Fylkesveg 153 i Hordaland går mellom Austevollshella og Kvaløy kai i Austevoll kommune, og mellom Austefjorden ferjekai og Forland i Sund kommune.
Trasear: Austevollshella – Kvaløy kai 7,2 km, Austefjorden ferjekai – Forland 2,2 km.
Den 17. november 2007 vart Austevollsbrua opna. Ferja mellom Hufthamar og Austevollshella vart med det erstatta.
Kommunar og knutepunkt
Ingen veg mellom Kvaløy kai og Austefjorden ferjekai
Seppo Räty
Seppo Henrik Räty er ein finsk tidlegare friidrettsutøvar, fødd i Helsingfors. Räty blei verdsmeister i spydkast i Roma 1987, og tok sølv i Tokyo i 1991 etter landsmannen Kimmo Kinnunen. Räty vart finsk meister i spydkast sju gongar mellom 1985 og 1996. Han er 190 cm høg og hadde ei tevlingsvekt på 115 kg.
Rekordnoteringar
Fire gongar forbetra Räty den finske rekorden i spydkast. To gonger i 1987; høvesvis 82,32 m og 83,54 m. I 1990 kasta han 86,92 m og i 1992 oppnådde han 90,60 m i sitt lengste (godkjende) kast nokonsinne.
I 1991 forbetra han verdsrekorden to gongar med eit spyd som seinare vart forbode; 5. mai kasta han 91,98 m i Shizuoka og 2. juni 96,96 m i Pungalaitio.
Personlege rekordar og årsbeste
Räty la opp etter 1999-sesongen.
Enkel maskin
Enkel maskin er eit omgrep som stammar frå antikken og som syner til ein maskindel som vert nytta for å endra retning og verdi på ei kraft. Fylgjande seks maskindelar har vorte rekna som «enkle maskinar» sidan renessansen:
Fylkesveg 155 i Hordaland
Fylkesveg 155 i Hordaland går mellom Kvednavatnet og Drønen i Austevoll kommune. Vegen er 8,4 km lang.
Enkel maskin
Sjølv om hjul og aksling er to ulike maskindelar har dei i denne samanhengen tradisjonelt vorte sett på som ein «enkel maskin».
Enkle maskinar kan brukast som «byggjesteinar» til å setja saman meir kompliserte maskinar. Til dømes vert hjul, vektstong og taljer alle brukte i ein sykkel.
Howard Chandler Robbins Landon
Howard Chandler Robbins Landon, namnet gjerne forkorta HC Robbins Landon eller Robbins Landon, var ein amerikansk journalist og musikkvitar. Han er mest kjend for sitt arbeid rundt komponisten Joseph Haydn.
Liv
HC Robbins Landon blei fødd i 1926 i Boston, Massachusetts. Han studerte musikk ved Swarthmore College, og seinare Boston University. På femtitalet jobba han som europakorrespondent for avisa The Times, og fekk difor ei unik moglegheit til å reisa bak jarnteppet. Dette opna mellom anna for at han fekk tilgang til arkiva til Eszterhaz-slekta i Ungarn, der store mengder dokument om Joseph Haydn sitt liv og virke låg gøymt bort. Oppdagingane han gjorde i Eszterhaz-arkiva la grunnlaget for det store fem-bindsverket «Haydn: Chronicle and Works», som låg ferdig i 1980.
Kuolajoki
Kuolajoki (russisk Куолайоки) er ei elv sør på Kolahalvøya i Murmansk oblast i Russland og ei av sideelvane til Tenniöjoki. Elva er 30 km lang og har eit nedslagsfelt på rundt.
Howard Chandler Robbins Landon
Arbeid
HC Robbins Landon byrja si karriere som bokforfattar med boka «Symphonies of Joseph Haydn», fyrst gjeve ut i 1955. Etter dette gav han ut ei mengd bøker, med hovudvekt på Joseph Haydn, men han skreiv òg om Wolfgang Mozart og Antonio Vivaldi.
Kuolajoki
Kuolajoki renn ut frå innsjøen Kuolajärvi og munnar ut i Tenniöjoki.
Howard Chandler Robbins Landon
Arbeid
Det viktigaste litterære verket til Robbins Landon er utan tvil fem-bindsverket «Haydn: Chronicle and Works». Verket er ikkje berre ein kronologisk gjennomgang av Haydn sitt liv, men inneheld òg utdrag og evalueringar av litterære kjelder frå Haydn si samtid, samt ein kort gjennomgang av ei stor mengd med Haydn-verk. Boka var mogleg som eit resultat av at han fekk tilgang til Eszterhaz-arkiva, og er utan tvil det mest omfattande litterære verket om Haydn som eksisterer.
Kuolajoki
Den største sideelva hennar er Kolsanoja.
Howard Chandler Robbins Landon
Arbeid
Utover sitt arbeid som forfattar har Robbins Landon og gjeve ut nye utgåver av partitura til store mengder musikk av Haydn. Viktigast av desse er den fyrste utgåva av partitur til alle Haydn-symfoniane, gjeve ut av Universal Edition i 1965. Før dette var det ikkje mogleg å oppdriva framføringsnoter for mange av dei tidlege, mindre kjende symfoniane, og som eit resultat har ein i tida etter teke eit oppgjer med mange tidlegare oppfatningar om desse verka.
For det store musikalske arbeidet sitt vart Robbins Landon tildelt Ernst von Siemens’ musikkpris i 1992.
The Haydn Society og plateutgjevingar
HC Robbins Landon har vore essensiell for ny-evalueringa av Joseph Haydn sin musikk etter andre verdskrigen. I 1949 starta han «The Haydn Society» i Boston, som hadde som mål å gje ut alle i ei fullstendig Haydn-utgåve. Dette målet blei aldri nådd, men foreininga klarte likevel å vera dei fyrste til å spela inn mange av Haydn-verka, til dømes operaen L’anima del filosofo, som Landon sjølv fann manuskripta til i Eszterhaz-arkiva. Viktige blant desse utgjevingane var messene til Haydn, verk som med få unntak var lite spela tidlegare.
Foreininga fekk og spela inn ei legendarisk utgåve av Mozart sin opera seria Idomeneo, der ein for fyrste gong på nesten 200 år fekk høyra operaen slik Mozart originalt hadde skrive han. (Mozart reviderte kort etter premieren fleire ting i operaen for å tilnærma seg Gluck-stilen, som var særs populær på den tida.)
Kolaelva
Elva renn ut frå innsjøen Kolozero og frå her nordover og ut i Kolabukta ved Barentshavet, rundt 10 km sør for Murmansk, der naboelva Tuloma òg munnar ut ein kilometer lenger vest. Dei største sideelvane hennar er Kitsa og Orlovka frå høgre, og Tukhta og Medvezja frå venstre.
Byer og busetnader langs elva er Kola, Molotsjnyj, Vykhodnoj, Sjonguj, Magnetity, Kildinstroj, Loparskaja, Kitsa, Tajbola og Pulozero.
Johann Strauss den yngre
Johann Baptist Strauss den yngre var ein austerriksk komponist, dirigent og fiolinist.
Han er kjend som «valsekongen» og var meisteren til den leitte musikken - valsane hans er melodiøse og sjarmfulle. Utanom wienervalsane sine, bestod livsverket hans òg av andre komposisjonar, blant anna fjorten operettar og fleire polkaer.
Bakgrunn
Han var eldste son av orkesterleiaren og komponisten Johann Strauss den eldre. Dei yngre syskena var Josef (f. 1827), Anne (f. 1829), Therese (f. 1831), Ferdinand (f. 1834, død same år), og Eduard (f. 1835).
Musikar og komponist
Som 19-åring i 1844 stifta Strauss sitt eige danseorkester, og då faren døydde i 1849, slo han saman sitt eige orkester med det til faren. Han gjorde suksess med orkesteret i Wien med konsertar i Volksgarten og på utenlandsturnear.
Strauss gifta seg i 1862 med Jetty Treffz, den første av i alt tre koner.
Under USA-turneen i 1872 dirigerte han 20 000 songarar og 10 000 musikarar i Boston. Framgangen hans i USA spelte ei stor rolle for utviklinga av stilen til filmmusikalen og populærmusikken på 1900-talet. Valsane som vart komponert til dei mange ballsalane, kafeane og parkane i byen var med på å gjera valsen til favorittdansen i heile verda.
Den best kjende valsen til Strauss er «An der schönen blauen Donau» (1867). Denne er eit fast innslag ved den årlege Nyttårskonserten i Wien, som vert kringkasta i heile Europa. Ein annan berømt vals er «Rosa aus dem Süden». Av operettane hans kan nemnast Die Fledermaus (Flaggermusen, 1874), Der Zigeunerbaron (Sigøynerbaronen, 1885) og Wiener Blut (1899). Sistnemnde er ein kompilasjon bygd på Strauss sine melodiar, og vart uroppført etter at han døydde.
Verdsmeisterskapen i sjakk 2007
Verdsmeisterskapen i sjakk 2007 var ei turnering mellom åtte av dei beste sjakkspelarane i verda. Turneringa blei avvikla i Mexico City mellom den 12. og 30. september 2007. Vinnar og ny verdsmeister i sjakk blei Viswanathan Anand frå India.
Turneringsformatet
Som ved FIDE sin verdsmeisterskap i 2005 var formatet ei dobbeltrundig alle-mot-alle-turnering mellom åtte spelarar og med normal lang tenketid.
Deltakarane
Avtalane som låg til grunn for turneringa var mellom anna at regjerande verdsmeister Vladimir Kramnik skulle vere med i turneringa. Han hadde sidan 2000 hatt den såkalla «klassiske» VM-tittelen, og hadde i 2006 vunne gjenforeningsmatchen mot Veselin Topalov, som hadde FIDE sin VM-tittel. Taparen av VM-kampen i 2006, Topalov, var etter avtalane ikkje kvalifisert til VM 2007. På den andre sida hadde Topalov fått retten til ein kvalifikasjonskamp mot vinnaren av Verdscupen i sjakk 2007, Gata Kamsky, om ein ny VM-kamp i 2009. Nummer 2 til 4 i VM i sjakk 2005 var også kvalifiserte: Viswanathan Anand, Peter Svidler og Alexander Morozevitsj.
I mai-juni 2007 vart det halde ei kandidatturnering basert på resultata mellom anna frå Verdscupen i sjakk 2005. I denne kandidatturneringa var det fire spelarar som kvalifiserte seg: Peter Leko, Boris Gelfand, Levon Aronian og Aleksandr Grisjtsjuk.
Resultat
Tal i parentes er spelaren sin poengsum før runda.
Turneringstabell
´
Kvalifisering til VM i sjakk 2008
Da Kramnik ikkje vann denne turneringa, hadde han i følgje avtalen om gjenforening av VM-titlane krav på ein VM-kamp mot vinnaren Anand. Denne tvikampen om sjakk-VM, VM i sjakk 2008 vart avvikla 11. oktober - 30. oktober 2008 i Bonn, Tyskland.
Bakgrunnsstoff
VM i sjakk 2007 hos Chessgames.com, med alle partia.
Prato
Prato er ein by i Italia. Han er hovudstad i provinsen Prato i regionen Toscana og har om lag 180 000 innbyggjarar.
Historisk har hovudnæringa i Prato vore basert på tekstilindustrien.
Sidan seint i 1950-åra har mange flytta til byen, først frå Sør-Italia og seinare frå utlandet. Sidan seint i 1980-åra har byen hatt eit stort kinesisk samfunn. Med meir enn 180 000 innbyggjarar er Prato den nest største i Toscana og den tredje største i Sentral-Italia etter Roma og Firenze.
Ellef Ringnes' øy
Ellef Ringnes' øy (engelsk: Ellef Ringnes Island) er ei av Sverdrupøyane i arktisk Canada. Ho dekkjer eit landareal på 11 295 km², og er ei av verdas største folketome øyar. På vestkysten av øya ligg verstasjonen Isachsen. Han var bemanna frå 1948, men vart automatisert i 1978.
Prato
Historie
I 1512 vart byen plyndra av spanske troppar sende av pave Julius II, som skulle ta tilbake Firenze for Medici-familien. Spanjolane tok livet av om lag 50 000 innbyggjarar i Prato og dette skremde Firenze så pass at dei overgav det republikanske styret og lét Medici ta over styret igjen.
Ellef Ringnes' øy
Den norske polarforskaren Otto Sverdrup utforska øya omkring 1900, og gav ho namn etter Ellef Ringnes, ein av dei som hadde vore med å finansiere Sverdrup sin polar-ekspedisjon. Ei naboøy vart kalla opp etter Amund Ringnes, bror til Ellef. Noreg gjorde krav på øya frå 1902, kravet vart fråfalle i 1930.
Ellef Ringnes' øy er det siste landområdet som har hatt den magnetiske nordpolen. I 1994 fastslo canadiske vitskapsmenn at den magnetiske polen låg på øya. Han har sidan flytta seg ut i Nordishavet, og ligg i dag ca. 400 km nord-nordvest for øya.
Max Bacon
Max Bacon er ein britisk rockesongar. Han var frontmann i GTR i 1980-åra, i tillegg til vokalist i Burn the Sky, Moby Dick, Nightwing, Phenomena, og Bronz.
I 1996 gav han ut eit soloalbum, The Higher You Climb, med mellom anna songar av GTR. Bacon har òg sunge med Steve Howe og Mike Oldfield
Leif Erlend Johannessen
Leif Erlend Johannessen er ein norsk sjakkspelar.
Han vart utnemnd til internasjonal sjakkstormeister i 2002, som den femte norske med denne tittelen.
Han har dei siste åra blitt rangert som den tredje sterkaste sjakkspelaren i Noreg, etter Magnus Carlsen og Simen Agdestein.
Leif Erlend Johannessen klarte krava til stormeister-tittelen ved sterke resultat i turneringar i Oslo i januar 2002, på Bermuda også i januar 2002 , og til slutt i Sigeman-turneringa i Malmö i juni 2002. Desse sterke resulta gjorde at han også klarte å nå kravet om å oppnå eigen rating på minst 2500.
Han blei utnemnd til Internasjonal meister i sjakk i 1999 etter sterke resultat i Roskilde Open i juli 1998, Oslo Schakselskap si påsketurnering i mars-april 1999 og NM på Gausdal i juli 1999.
Leif Erlend Johannessen har deltatt 5 gongar på det norske landslaget i sjakk-OL (lag-VM i sjakk), i åra 2000, 2002, 2004, 2006 og 2008. I 2000 spelte han på 1. bord. Han har eit samla resultat på 16 sigrar, 22 remisar og 18 tap, 27,0 poeng på 56 parti, 48,2 %.
Leif Erlend Johannessen er medlem i Oslo Schakselskap. Han er jurist av utdanning.
Fylkesveg 158 i Hordaland
Fylkesveg 158 i Hordaland går mellom Lekven og Røttingen i Os kommune. Vegen er 7,0 km lang.
Raphaël Poirée
Raphaël Poirée er ein fransk skiskyttar. Poirée har sju VM-gull, vann verdscupen samanlagd fire år og vann 44 verdscup-renn. Han la opp etter 2006/07-sesongen. Han var gift med den norske skiskyttaren Liv Grete Skjelbreid Poirée 2000-2013.
Bakgrunn
Poirée vart fødd i Rives og er oppvaksen i La Chapelle en Vercors i Frankrike. Gjekk på idrettsgymnas i Villard-de-Lans. Klubben hans er Vercors Ski De Fond. Poirée er yrkesmessig knytt til militæret slik det er vanleg for skiskyttarar i fleire europeiske land. Han har ein yngre bror, Gaël (f. 1978), som òg driv skiskyting på elitenivå.
Karriere
Han starta sin internasjonale skiskyttarkarriere i 1994 då han vart dobbel junior-verdsmeister. I verdscupen vart han nr. 17 samanlagd allereie i sesongen 1995/96. I 1998 vann han sin første verdscupsiger (Ruhpolding), og denne sesongen vart han nr. 5 samanlagd i verdscupen. Sidan har resultatet samanlagt ikkje blitt dårlegare enn det. Frå sesongen 1999/2000 vann han verdscupen samanlagd tre år på rad. Han har 44 sigrar i verdscupen. Han vann samanlagd 2003/04 og vart nr. 3 i 2004/05 - ein sesong der han sleit både med sjukdom og utstyr.
I VM har han til saman vunne sju gull- tre sølv- og sju bronsemedaljar. Den første medaljen var bronse på jaktstarten i VM i Pokljuka i 1998. Det første VM-gullet kom i Holmenkollen på fellesstart i 2000. I 2001 i Pokljuka vann han fellesstarten og stafettgull, og i Oberhof i 2004 tok han tre gullmedaljar, i 20 kilometer, sprint og fellesstart. I OL har han sølv på jaktstart og bronse på stafetten frå Salt Lake City i 2002, og bronse på stafetten frå Torino i 2006.
Poirée gifta seg i 2000 med Liv Grete Skjelbreid Poirée. Dei har to døtrer saman.
Vincent Defrasne
Vincent Defrasne er ein fransk skiskyttar, og olympisk meister på jaktstart frå OL i Torino i 2006.
Defrasne er fødd i Pontarlier i Franche-Comté i Frankrike. Han er yrkesmessig knytt til militæret, slik det er vanleg for skiskyttarar i mange europeiske land. Defrasne vann sin første verdscupsiger i Oberhof i januar 2006. Han vann gull i stafetten i Verdsmeisterskapen i Pokljuka i 2001.
Kortfatta merittliste
(pr. 12. desember 2007)
Datarock
Datarock er ei norsk musikkgruppe frå Bergen, som er ihopsett av medlemmane Fredrik Saroea og Ketil Mosnes. Gruppa vart skipa av dei to, i lag med Kevin O'Brien i 2000. Tom Meland kom med som ein fjerde medlem, før O'Brien slutta same året. Datarock gav ut eit par EP-ar før Meland også slutta i gruppa. Det første albumet frå Datarock, som heiter Datarock, vart gjeve ut i 2005 gjennom musikkgruppa sitt eige selskap; YAP (Young Aspiring Professionals).
Songen «Fa fa fa» frå albumet vart brukt i ein reklamefilm for Coca Cola. Under konsertar pleier gruppa å ha med ekstra folk, mellom andre Tarjei Strøm frå Ralph Myerz and the Jack Herren Band på trommer. I 2007 gav gruppa ut oppfølgjaralbumet See What I Care.
Károlos Papoúlias
Károlos Papoúlias var presidenten i Hellas frå 2005  til 2015.
Eric Hobsbawm
Eric John Ernest Hobsbawm var ein britisk historikar, mest kjend for si firebands verdshistorie for tidsrommet 1789 opp til vår tid. Verket består av Revolusjon i Europa 1789-1848 (engelsk 1962, norsk 1972), Kapitalens tidsalder (engelsk 1975, norsk 1978), The Age of Empire (1987) (ikkje på norsk) og Ekstremismens tidsalder (engelsk 1994, norsk 1997).
Politisk orientering
Hobsbawm melde seg i 1936 inn i det Det Britiske Kommunistpartiet. Han vart verande i partiet også etter Sovjetunionens invasjon i Ungarn i 1956, ein invasjon han motstridande (heavy heart) støtta opp om.
Seinare slutta han seg til krinsen rundt tidsskriftet Marxism Today. I ein artikkel i dette tidsskriftet hevda han (i 1978) at arbeidarklassa var i ferd med å miste si leiarrolle i samfunnet. Venstrepartia måtte difor orientere seg breiare, mot andre veljargrupper. På slutten av 1970-åra var dette eit kontroversielt standpunkt, i ei tid der militante fagforeiningar i Storbritannia låg i strid med kapitalkreftene. Etter 1983 støtta han den nyvalde partileiaren Neil Kinnock og hans omdanning av det britiske arbeidarpartiet (Labour).
Historikar
Hobsbawm studerte historie ved King's College i Cambridge. Eksamen avla han i 1939 med eit arbeid om Fabian Society. Under 2. verdskrigen gjorde han teneste i ingeniørkorps og i hæren sitt utdanningskorps.
I 1947 vart Hobsbawm lektor i historie ved Birkbeck College i London, der han var tilsett i heile si arbeidstid. Han vart i 1970 utnemnd til professor i sosial og økonomisk historie. I 1982 trekte han seg tilbake, arbeidde seinare som gjesteprofessor fram til 1997. Han tala engelsk, tysk, fransk og spansk og las nederlandsk, portugisisk og katalansk.
Tema
Som marxistisk historikar arbeidde han mykje med å forstå verknaden av dei to revolusjonane; den industrielle, engelske og den politiske, franske. Han ser desse som drivkreftene bak utviklinga av det liberalistiske, kapitalistiske samfunnssynet som råder i dag.
Hobsbawm vart halden for å vere ein av dei fremste marxistiske nasjonalisme-teoretikarane. I boka Nations and Nationalism since 1780 (1990) hevdar han at mange tradisjonar er skapt av nasjonale elitar, for å rettferdiggjere deira eksistens og posisjon i sine respektive nasjonalstatar. Nasjonen er, seier han, historisk betinga og dermed eit tilfelle som anna menneskeskapt. Nasjonalismen oppstod med dei to store revolusjonane, den politiske og den industrielle, og er knytt til ei rekke av økonomiske, kulturelle og sosiale faktorar. Nasjonalismen som styringsreiskap vert konstruert av samfunnsingeniørar, historikarar og politiske makthavarar, men kan ikkje bestå utan stønad i folks håp og behov. Hobsbawm meiner ei forståing av desse folkelege førestillingane trengst, om ein skal få djupare innsikt kring nasjonalismens samfunnsdannande kraft og verknad.
Ymse
Hobsbawm var i lang tid jazzkritikar i avisa New Statesman, under psevdonym. Han skreiv også to bøker om jazz. I den eine av desse, Uncommon People, ser han etter sambandslinjer mellom jazz og opprør. Han har elles skrive i mange ulike publikasjonar. Barbari i moderne samfunn, vanskane for fagforeiningsrørslene, og striden mellom anarkismen og kommunismen er tema som går att.
Kutsajoki
Kutsajoki (russisk Кутсайоки) er ei elv sør på Kolahalvøya i Murmansk oblast i Russland og ei av sideelvane til Tumtsja frå venstre. Elva er 44 km lang.
Kutsajoki spring ut frå Nivajarvi. Den største sideelva hennar er Karelskij Basjkaus.
Edda
Edda er eit kvinnenamn med ulike historier. Me kan finna eit norrønt, eit fellesgermansk og eit italiensk. Det er best kjent som namnet på dei to bøkene som har gjeve ettertida mest kunnskap om norrøn gudetru, den eldre Edda og den yngre Edda. Kvada som står i bøkene blir gjerne kalla eddadikt.
Norrøn tyding
Det er uklårt kva namnet «Edda» i norrøn tradisjon tyder. Det var namnet til ei av kvinnene Heimdall fekk barn med i Rigstula. Det skulle der tyda oldemor, og Edda var stammor til trellane.
Som kvinnenamn blir det brukt av dotter til kong Hårek i soga Bósa saga og Herrauðs frå rundt 1300.
Germansk tyding
Namnet Edda kan vera ei kortform av namn som byrja med Ed- eller Ead-, som tyder 'rikdom', eller Edel-, som tyder 'edel' eller 'adeleg'. Slike namn, som Edwina og Edelgard, har vore særleg vanlege i Tyskland og England.
Italiensk tyding
Edda er avleia av Hedda, som igjen er ei kortform av Hedvig og tyder strid eller krig.
Fylkesveg 159 i Hordaland
Fylkesveg 159 i Hordaland går mellom Grindavoll og Hjorthaug i Os kommune. Vegen er 2,1 km lang.
609 Fulvia
609 Fulvia er ein hovudbelteasteroide. Han blei oppdaga den 24. september 1906 av Maximilian Franz Joseph Cornelius Wolf ifrå Landessternwarte Heidelberg-Königstuhl.
Bevegelsen for Sosialisme
Organisasjonen har som mål å overskride ei rekkje tradisjonelle politiske skiljelinjer og sameine til kamp for eit sosialistisk samfunn. Organisasjonen si sosialismeforståing har ofte blitt omtalt som nokså vid, og organisasjonen sitt mål er samla i ein politisk plattform og ein organisatorisk visjon som samla kan beskrivast som ei miniplattform.
I praksis har organisasjonen fokusert mykje på den antiimperialistiske kampen og solidaritet med frigjeringsrørsler i den tredje verda. Organisasjonen markerer seg også med klar avstandstaking frå alle former for politisk vald. Han har også presentert nokre generelle forslag til politiske strukturreformer. I Bergen har BfS tatt initiativ til ei rekkje med møte om politiske tema i samarbeid med ei rekkje parti og organisasjonar.
Bevegelsen for Sosialisme gir ut magasinet Sosialistisk fremtid.
Organisasjonen har om lag 60 medlemmer (2004) og lokallag i Oslo, Bergen og Narvik.
Han synest å ha ein viss ideologisk og praktisk innverknad i venstremiljø enkelte stader, da særleg i Bergensområdet der leiinga er lokalisert.
Biblia Pauperum
Biblia Pauperum, latin for «Dei fattige sin Bibel», er namnet på eit illustrert, oppbyggjeleg skrift på latin frå mellomalderen. Hovudføremålet med Biblia Pauperum er å overtyde om at dei hendingane og profetiane som er skildra i Det gamle testamentet, syner til det som vert skildra og sagt i det nye.
Biblia Pauperum er difor ingen Bibel i vanleg meining, men eit utval tekstar frå Det gamle testamentet som er samanstilt med eit utval frå Det nye testamentet på ein måte som skal prove at dei høyrer saman på det viset at det som er skildra i det gamle, varslar om det som er skildra i det nye. Denne måten å tolke Det gamle testamentet på, som vert kalla typologi, var i mellomalderen rådande når det galdt å sjå ein samanheng mellom dei to testamenta. Ikkje berre Biblia Pauperum, men kyrkjekunsten i det heile, skulle rette seg etter denne tolkinga i alle aktuelle høve. Difor vil Biblia Pauperum kunne vere ein nøkkel til å skjøne bodskapen i annan kyrkjeleg mellomalderkunst, anten det gjeld den kunsten som er å sjå i sjølve kyrkjerommet, eller som bokmåleri, gullsmedarbeid osb.
Dei eldste eksemplara av Biblia Pauperum er handskrift med handteikningar som ser ut til å stamme frå Sør-Tyskland. Somme av dei vart kopierte i si tid, og det danna seg ulike typar. Men sams for alle er at bileta og teksten for kvart tema er samla på ei side. I åra rundt 1450 tok ein til å snitte kvar side med tekst og bilete ut i treblokkar og prente bøker ved å nytte desse tresnitta som stempel på papir eller på pergament (preparerte, tynne skinn frå dyr). I nokre høve vart bileta kolorerte for hand etterpå. Dei fleste av desse tresnittutgåvene hadde førti blad, einskilde bøker frå rundt år 1500 kunne ha femti blad.
Eit eksemplar av ei tresnittutgåve frå om lag 1450 i Bibliothèque National i Paris kan stå som døme på ein av dei mest utbreidde versjonane, og det er vanlegvis denne utgåva som vert rekna for mest høveleg å reprodusere i dag. På alle blada er teksten tilpassa tre dominerande bilete som er sett ved sida av kvarandre, med ei scene som gjeld Jesus i det midterste biletet, og i dei alle fleste tilfella med hendingar frå Det gamle testamente i dei to sidebileta, der det eine gjeld hendingar i tida før Moselova, det andre i tida etter, eller med andre ord, hendingar før og under Moselova (ante legum og sub lege, som dei sa på latin i den tida boka vart prenta). Det som er synt i desse to sidebileta var å sjå på som varsel eller profeti om det som er skildra om Jesus i midtbiletet.
Kva slags fattige denne latinske «fattigbibelen» var mynta på, er uklårt, ettersom det latinske ordet for fattig, pauper, hadde fleire meiningar og nyansar i mellomalderen. Ordet pauper var ikkje fyrst og fremst eit uttrykk for ufriviljug skort på pengar og eigedom, men kunne nyttast i kyrkjeleg samanheng om dei som med vitande og vilje gav avkall på pengar og rikdom for å leve slik som Jesus kravde, som til dømes munkar og nonner, geistlege og preikebrør. Ordet vart dessutan nytta om folk som ikkje var sakkunnige på det aktuelle feltet, men det høver dårleg å nytte ordet på den måten i samband med ei bok som ein ikkje kan lese utan gode kunnskapar i latin. Ettersom bileta skal prove den påståtte sanne samanhengen mellom tekstbolkane frå Bibelen, er det naudsynt å kjenne teksten for å skjøne meininga med det som er skildra i bileta.
Med reformasjonen på midten av 1500-talet vart det endringar i både tolkinga av Bibelen og måten han vart nytta på, og tida for Biblia Pauperum var ute.
Bakgrunnsstoff
Biblia Pauperum i Bibliothèque National i Paris er utgjeve som ein dansk reproduksjon med historisk oversyn, forklåring og dansk omsetjing av den latinske teksten:
Bård Finne
Bård Finne er ein norsk fotballspelar som spelar for Vålerenga (2020).
Frå 1. januar 2014 spelte han for 1. FC Köln.
Bård Finne har tidlegare spelt på Brann si B-liste. B-lista er ei ordning for at spelarar som enno ikkje er profesjonelle fotballspelarar, kan få vera med å spela i tippeligakampar. Finne fekk i 2012 tilbod om å vera med i A-laget for SK Brann. Han tok seg tid til å vurdera forslaget, men 5. september 2012 skreiv han under på ein Brann-kontrakt som varer ut 2013-sesongen.
I kampen mot Rosenborg den 23. september 2012 leidde RBK 1-0 fram til 86. minutt, då Finne reduserte til 1-1. 3 minutt seinare skåra han 2-1 til Brann, som dermed vann kampen.
Bachs juleoratorium
Bachs juleoratorium, ofte berre kalla «juleoratoriet» (tysk: Weihnachtsoratorium, BWV 248) er eit av de mest kjende og spelte sakrale verka av Johann Sebastian Bach, og også det mest kjende juleoratoriet. Det vart komponert mellom 1734 og 1735.
Juleoratoriet er ein syklus av seks kantatar for juletida, skrivne for kvar av det som då var helgedagane i jula: fyrste, andre og tredje juledag, nyårsdagen (Jesu namnedag og omskjering), søndag etter nyår og heilage tre kongars dag, 6. januar.
Historie
Musikken i juleoratoriet er dels nykomponert, dels samansett av koralar og ariar Bach hadde komponert tidlegare. Opningskoralen «Jauchzet, frohlocket» er henta direkte frå opningskoret i lykkeønskingskantaten «Tönet, ihr Pauken! Erschallet, Trompeten!» som vart skriven i 1733 til fødselsdagen til Maria Josepha, kurfyrstinne av Sachsen og dronning av Polen. Talrike koraltekstar stammar frå den saksiske lutherske salmediktaren Paul Gerhardt (1607-1676). Dei nydikta ariane er rike på bilete, påverka av salmediktinga i pietismen.
Oversikt
Juleoratoriet er skrive over juleevangeliet, slik vi finn det i Evangeliet etter Lukas 2, 1-21 (1.-4. kantate), og historia om vismennene frå Austerland i Evangeliet etter Matteus 2, 1-12 (5. og 6. kantate).
Kvar kantate er samansett av korsatsar, ariar, resitativ og koralar. Resitativa er henta ordrett frå evangelieteksten, og vert framsagte av ein tenorsolist. Ariane er solistiske kommentarer til hendingane vi høyrer om i resativa, og korsatsane er arrangerte for kor og orkester. Koralene er tradisjonelle salmar i enkel firestemt korsats, som kyrkjelyden klan syngje med på.
Når juleoratoriet vert framført som kyrkjekonsert, er det gjerne eit utval av dei seks delane som vert set saman til eit konsertprogram.
Del I: «Jauchzet, frohlocket» (første juledag)
Den første kantaten byrjar med at koret syng med jubel om Jesu komme («Jauchzet, frohlocket»), orkesteret følgjer på med paukar og trompetar. I eit resitativ syng evangelisten om keisarbodet om at det skulle takast manntal over heile verda, og i ein arie syng han om brudgommen som skal komme. Kyrkjelyden svarar med koralen «Wie soll ich dich empfangen» av Paul Gerhardt, til tone av Hans Leo Haßler, i Noreg mest kjend i bruk til salmen «Velt all dein veg og vande» («Velt alle dine veie»).
Del II: «Und es waren Hirten in derselben Gegend» (andre juledag)
Den andre kantaten handlar om at gjetarane på Betlehemsmarka, og englehæren syng Ære vere Gud i det høgste.
Del III: «Herrscher des Himmels, erhöre das Lallen» (tredje juledag)
Den tredje kantaten avsluttar julenattsoga. Gjetarane oppmodar kvarandre: «Lasset uns nun gehen gen Betlehem». Og dei finn Maria, Josef og barnet i krubba.
Del IV: «Fallt mit Danken, fallt mit Loben» (nyårsdagen)
Den fjerde delen av juleoratoriet byrjar med eit kor som oppmuntrar til å takke Gud, fordi sonen hans vil bli til «Heiland und Erlöser». Evangelisten fortel om omskjeringa, og at den nyfødde får namnet Jesus.
Liv Grete Skjelbreid
Liv Grete Skjelbreid Poirée er ein norsk tidlegare skiskyttar frå Hålandsdalen i Fusa i Hordaland. Ho er sju gonger verdsmeister og har vunne verdscupen i skiskyting samanlagt ein gong. Også storesøstera Ann Elen og hennar tidlegare ektemann Raphaël Poirée var skiskyttarar på internasjonalt toppnivå.
Ho tok sine første NM-gull i 1994, på stafetten og i lagkonkurransen. I 1995 fekk ho plass på det norske elitelaget og debuterte i verdscupen. I 1999 vann ho sitt første verdscuprenn, i Oberhof. Sesongen 2002/03 hadde ho svangerskapspermisjon, då ho fekk dottera Emma. Sesongen etter, 2003/04 var ho tilbake og vann verdscupen samanlagt.
I verdsmeisterskapen tok ho sin første gullmedalje i 1997 Brezno-Osrblie, på lagkonkurransen. I comeback-sesongen etter at ho hadde fått born imponerte ho stort med fire gull av fem moglege i VM i Oberhof. I 2004/05 sesongen var ho svekka av sjukdom, men vann eit renn, fellesstarten i Östersund.
Frå 2000 til 2013 var ho gift med den franske skiskyttaren Raphaël Poirée. Dei budde dels i Fusa og dels i Villard de Lans i Frankrike.
Kortfatta merittliste
(pr. 28. februar 2006)
Whangarei
Whangarei er det største bymessige (urbane) området i regionen Northland på Nordøya på New Zealand. Inntil 1989 vart staden omtala som ein by, men vert no styrt av Whangarei District Council. Distriktet omfattar både Whangarei og dei nærliggjande områda. Trass i dette, vert Whangarei stort sett sett på som ein by, og vert derfor omtala som den nordlegaste byen på New Zealand.
Whangarei har eit subtropisk klima. Om sommaren vert det sjeldan meir enn 30° C. Nedbørsmengda er stor heile året.
Whangareidistriktet
Whangareidistriktet omfattar landsbyen Hikurangi og forstadane Kamo, Tikipunga, Whau Valley, Otangarei, Kensington, Regent, Maunu, Morningside, Raumanga, og Onerahi. I tillegg til desse kjem det store landlege område som strendene Ngunguru, sportsfiskesenteret Tutukaka, og mange andre langs kystlinja til Whangarei.
Distriktet strekkjer seg så langt sør som til Bream Bay, og i nord omfattar det halvøya Cape Brett. I vest ligg skogsområdet Waipoua Forest. Øyene Hen and Chicken Islands og Poor Knights Islands vert òg rekna som ein del av Whangarei.
Murter
Murter er ei øy i Adriahavet utanfor kysten av Kroatia og Dalmatia, i øygruppa utanfor byen Šibenik. Den største landsbyen på øya heiter òg Murter, og ligg nord på øya.
Maria Quisling
Maria Quisling var ektefellen til Vidkun Quisling, leiaren i Nasjonal Samling (NS) som samarbeida med den tyske okkupasjonsmyndigheita under andre verdskrigen i Noreg.
Murter
Geografi
Øya ligg nordvest i øygruppa utanfor Šibenik, og berre 20 meter frå fastlandet ved Tisno, der det går ein 20 meter brei kanal. Ei 37 meter lang klaffebru strekkjer seg over kanalen. Øya har eit areal på 18,7 km², og det høgaste punktet er Raduč med 125 meter over havet.
Maria Quisling
Før ekteskapet
Maria Vasilijevna vart mest sannsynleg fødd i Kharkov mellom oktober og november 1900. Det finst lite informasjon om familien hennar, men ho har sjølv sagt at faren hennar var embetsmann.
Murter
Historie
Øya har vore busett i nesten 2000 år. Ein illyrisk-romersk busetnad kalla Colentum vart grunnlagd nær Betina. Dokument viser at Murter vart kalla Villa Magna i 1293, som tyder «stor landsby». På 1200-talet er det dokumentert to busetnadar på øya, Jezera og Veliko selo (no Murter), og øya vart nemnd i 1318 som Insula Mortari. Betina og Tisno vart mest sannsynleg grunnlagd på 1400-talet då osmanarane gjekk til åtak på området. Folketal på øyane auke då folk rømde frå tyrkarane.
Maria Quisling
Før ekteskapet
Ho tok økonomiutdanning ved Kharkov Nasjonale Økonomiinstitutt. Ho møtte Vidkun Quisling då han arbeida saman med Fridtjof Nansen på eit nødhjelpsprogram i Sovjetunionen. Dei møtte kvarandre i Kharkov i 1923, og gifta seg same år, sjølv om Vidkun hadde gifta seg med Alexandra Voronin tidlegare. Historikaren Hans Fredrik Dahl trur at Maria visste om dette ekteskapet, men aksepterte Vidkun si forklaring om at han gifta seg med Alexandra berre for å hjelpe ho ut av Russland.
Etter ekteskapet
I juni 1924 reiste Maria, Alexandra og Vidkun til Noreg og Maria vart introdusert for Vidkun sin familie. Ho oppheldt seg der ei tid saman med foreldra hans, og begynte å lære seg norsk. Alexandra, som Vidkun året før hadde introdusert til familien som kona si, vart no referert til som eit «barn» som han tok seg av. Alexandra forlét Noreg for godt seinare den sommaren. Quisling drog tilbake til Frankrike i 1926 der ho møtte Alexandra igjen i selskap med nokre andre russiske innvandrarar. Ho budde i Normandie og i Paris under denne tida.
Etter at Vidkun vart peika ut som legasjonssekretær i Moskva, blei Maria med dit i november 1928. Paret budde der saman i ei periode med lingvisten Olaf Broch og kona hans, og seinare med diplomaten Per Prebensen og kona hans Ragnhild.
Mellom 1928 og 1929 kjøpte paret fleire måleri og antikvitetar, i tillegg til sølvtøy og møblar. Vidkun brukte arvepengane han hadde fått frå mora si for å kjøpe desse varene. Ifølgje Maria kom mora hennar fram i Moskva med pengar som var farsarven hennar, men forfattaren Arve Juritzen har sett spørsmålsteikn ved om mora hennar faktisk var i Moskva det året. På denne tida var ho fattig og levde av økonomisk støtte frå Vidkun.
I desember 1929 busette paret seg fast i Oslo, der Vidkun hadde kjøpt ei leilegheit i Erling Skjalgssons gate 26 på Frogner. Mesteparten av dei 200 måleria som dei hadde kjøpt hamna i safar, sidan Vidkun ikkje klarte å selje dei for prisane han forventa. Han trudde at måleria vart måla av kjende målarar, men mesteparten viste seg å vere kopiar.
Involvering i Nasjonal Samling og Quisling-regimet
Da Nasjonal Samling (NS) vart grunnlagt i 1933 vart Maria Quisling registrert som medlem av Vidkun. Ho var ikkje veldig involvert i starten og hadde ikkje noka politisk rolle. Da Tyskland invaderte Noreg, blei Vidkun leiaeren av det pro-nazistiske regimet.
I desember 1941 flytta paret inn i Villa Grande, som Vidkun gav namnet «Gimle». Bygginga av bygget tok til i 1917, men det stod uferdig lenge. Bygget vart bygd ferdig då den dåverande regjeringa bestemte at paret kunne bu der. Maria Quisling møblerte villaen sjølv, og møblane inkluderte mykje av det paret hadde kjøpt i Moskva. Ho tilsette også tenarar, dei var for det meste tolvåringar. Ho handla ofte hos Steen & Strøm og Glasmagasinet. På denne tida var det ikkje ein klar linje mellom pengane til paret, og pengane som høyrde til staten. Det vart halde fleire selskap i Villa Grande, blant anna i 1942 då Vidkun vart peika ut som ministerpresident. Under desse selskapa var Maria Quisling vert.
Piz Segnas
Piz Segnas er eit 3 099 m høgt fjell i Glarus-Alpane i Sveits. Toppartiet av fjellet består av den svært gamle bergarten Verrucano-Decke. Denne bergarten vart gjennom forkastingar skuva opp på dei mykje yngre laga av flysch, som fjellsokkelen består av. Fjelltoppen ligg i nordaust for Segnaspass, som dannar overgang mellom landsbyen Elm i Glarus og Flims i Graubünden.
Dei fyrste som kleiv til topps var G. Sand-Frank og fjellføraren Heinrich Elmer i 1861.
Topptur
Fjelltoppen når ein frå vest eller nordaust. Ruta frå nordaust går over isbreen som minkar år for år og som det vert stendig vanskelegare å krysse. Ein kortare tur er mogleg om ein tek fjellheis frå Flims til Naraus og deretter går til fots til Camona da Segnas (2 102 moh). Frå Segnas-Hütte (Camona da Segnas) går ein oppover das Kar i retning Segnaspasset. Fyrst etter å ha nådd skartoppen nedanfor vestryggen går ein, der tilhøva ligg til rette for det, over grus eller snøbre opp på salen, som ikkje ligg langt frå den sørlege fortoppen (3 012 moh). Derifrå går ein langs den smale egga til toppen. Toppturen er fri for kryssing av isbrear, men fører over snøbrear.
Om vinteren er toppturen greiare, då ein går på ski over breen som ligg nordaust for fjellet.
Fjell i Noreg
Historie
Vandring og skigåing i fjellet er blitt vidspreidd blant både nordmenn og utlendingar, og Den Norske Turistforening syter for merking av stiar og turisthytter over heile landet.
Maria Quisling
Arrestering
Etter at Prytz si enke flytta frå Oslo hadde Quisling ikkje lenger ein stad å bu. Regjeringa gav ho to rom i Villa Maihaugen på Vinderen i Oslo, i villaen budde det tidlegare ein som hadde vore arrestert for å samarbeida med den tyske okkupasjonsmakta. Fleire andre ektefellar til andre NS-medlemmar fekk òg rom der. Fleire folk, både naboar og pressa, viste sterke negative reaksjonar rundt dette.
Fjell i Noreg
Geologi
Dei norske fjella blei hovudsakleg forma som del av den kaledonske fjellkjeda under silurtida for 440 millionar år sidan. Kollisjonen mellom urkontinenta Baltika og Laurentia førte til hevinga av dei høge fjella på Vestlandet. Under permtida for 260 millionar år sidan danna så vulkansk aktivitet i Oslofeltet lågare fjell der.